ජනාධිපතිවරණයේදී අපේක්ෂකයෙකු ලෙස ඉදිරිපත්වූ අමාත්‍ය සජිත් ප්‍රේමදාසගේ ඡන්ද ව්‍යාපාරයට ලැබුණු මුදල්වලට සිදුවූයේ කුමක්ද යන්න ගැටළුවක් පවතින බව පාර්ලිමේන්තු මන්ත්‍රී නලින් බණ්ඩාර ඊයේ මාධ්‍ය හමුවක් කැඳවමින් සඳහන් කළා.මෙම ප්‍රකාශය සම්බන්ධයෙන් නිවේදනයක් නිකුත් කළ එක්සත් ජාතික පක්ෂ මහ ලේකම් අකිල විරාජ් කාරියවසම් කියා සිටියේ වොක්ෂෝල් වීථියේ පිහිටි තම ජනාධිපතිවරණ අපේක්ෂකයාගේ මැතිවරණ මෙහෙයුම් කාර්යාලය භාරව සිටියේ හිටපු මහ ලේකම් තිස්ස අත්තනායක බවයි.ඒ හේතුවෙන් මැතිවරණය සඳහා අරමුදල් යෙදවූ ආකාරය හෝ අරමුදල්වල අනිසි භාවිතයක් සිදුවී ඇත්නම් ඒ පිළිබඳව විමසා බැලිය යුත්තේ වොක්ෂෝල් වීථියේ පිහිටි කාර්යාලයෙන් බවයි අදාළ නිවේදනයේ දැක්වෙන්නේ.